Misr sudi “Musulmon birodarlar”ning 183 nafar tarafdorini o‘lim jazosiga mahkum qildi

Misr sudi “Musulmon birodarlar” harakatining 183 nafar tarafdorini o‘lim jazosiga mahkum qildi, deb xabar bermoqda “Gazeta.ru”.

Sud qaroriga binoan, sudlanuvchilar 2013-yilda mamlakatda hukumat almashgandan keyingi tartibsizliklar vaqtida politsiyachilarning o‘limida aybdor deb topilgan. O‘shanda Kardas shahridagi tartibsizliklar vaqtida 16 nafar politsiyachi halok bo‘lgan.
Qayd etilishicha, bundan oldin ham “Musulmon birodarlar” harakatining a’zolari bir necha marta o‘lim jazosiga mahkum qilingan. Ularning rahnamosi Muhammad Badi esa umrbod ozodlikdan mahrum etilgan.